Ditsem Nuus - Boere beswaar teen gasprojek in Vrystaat
Besware deur boere oor die beplande ondergrondse steenkoolvergassingsprojek by Theunissen deur die maatskappy African Carbon Energy (Africary) het meegebring dat ontginning vir eers uitgestel is totdat 'n behoorlike openbare deelnameproses deurloop is. Africary, wat prospekteerregte in 2016 op die plaas Palmietfontein buite Theunissen bekom het, sê hulle kan 20 jaar lank 50 MWh opwek en aan Eskom verskaf, veilig en omgewingsvriendelik.
'n Groot groep boere het egter beswaar aangeteken en beweer dat daar geen waarborg is dat die proses nie ondergrondse water grootskaals sal besoedel nie. Gevolglik het die Dept. van Minerale en Energie gelas dat daar nog geleentheid vir kommentaar / besware sal wees tot en met 12 Februarie 2018. Dokumentasie is beskikbaar op die Internet of by die kantore van Wessels & Smith Prokureurs in Welkom of by Golder Associates in Midrand.
Gelees 365 keer
Vrae oor water in Kaapstad
Verwagte kommandowurms landswyd